  Анжелика Тихонова корреспондент Удмуртиын Поволжьеысь калыкъёс сярысь «Возвращение к истокам» аудиовизуальной энциклопедия гожтозы. Со понна элькунамы Самараысь ӧнерчиос вуозы. Соос 13-15 куарусёнэ Ижкарын но Удмуртиысь ёросъёсын ужалозы, ивортэ Калыкъёслэн эшъяськон юртсылэн пресс-службаез. «Возвращение к истокам» энциклопедия – со этнографи экспедициосы потаса Приволжск федерал округын улӥсь калыкъёслэн сям-йылолъёссы, лулчеберетсы сярысь фильмъёсын бичет. Экспедициос улсын оглом 14 фильмъёс лэсьтэмын луозы Энциклопедие творчествоя коллективъёс, вашкала сямен кырӟасьёс,  ӧнерлыко коллективъёс озьы ик калык киужен вырись кибашлыос пырозы. Ижкарын ӧнерчиос «Чебеляй» но «Чипчирган» коллективъёсын, фольклор кырӟанъя но эктонъя «Айкай» театрен пумиськозы. «Лудорвай» музейын «Азвесям» ансамблез гожтозы, Балезино ёросын – бесерманъёслэсь гуръёссэс но сям-йылолъёссэс. Озьы ик энциклопедие «Мугур» студиын горд сюйлэсь удмурт шудонъёс лэсьтонэз пыртозы. Со туж умой луонлык кунмылэсь узыр лулчеберет, озьы ик истори кылёсбурзэ адӟыны но выль сямен валаны. Али калык творчество – со гуртъёсысь песянайёс гинэ ӧвӧл, со трос егитъёс но, мыло-кыдо адямиос, кудъёсыз вань сюлмынызы ужзэс ярато, синъёссы ӝуало, ӵапак соос сярысь милям вераммы потэ «Возвращение к истокам» ӵектослэн гожтӥсьёсызЭнциклопедиез улосвыл телеканалъёсын возьматозы, озьы ик лулчеберет но йӧскалык центъёсы вуттозы. Ӵектослэн уженыз туэ толсуре тодматозы Пусъём, энциклопедие пыртон понна съёмкаос Марий Элын, Чувашиын, Татарстанын, Нижний Новгородын но Ульяновскын ортчизы ини. Удмуртиын ужамзы бере, ӧнерчиос Пермь шаере но Киров улосвылэ мынозы. Тодэ вайытом, росси телеканалын Удмуртиысь Алнаш ёросын видео вылэ пуктэм удмурт сюанэз возьматозы. Тегъёс: Лулчеберет Ижкар Удмуртия удмуртъёс бесерманъёс  